Калі ехаць у аўтамабілі па бульвару Касманаўтаў, пры перасячэнні з вуліцай Гогаля злева на паваротным крузе міма праплываюць вялікія, з метр у вышыню, калючыя шары. Гэта павялічаныя разоў у 20 плады дрэва, якое якраз тут і расце – каштана. Плады ў шалупіне, таму ў іх здаравенныя, сантыметраў на дваццаць, калючкі. Здагадліва, што недзе падглядзелі камунальнікі, але ўсё роўна прыгожа і міла. Думаецца пра такія сама вялікія яблыкі ды ігрушы, якія там-сям ляжаць пад брэсцкімі дрэвамі. І мне асабіста пачынае хацецца, каб замест каштаноў там, на паваротным крузе, ляжалі менавіта яны.